text: Ecco og Skat er uenige om udenlandske indtægter
  03 april 2014 kl. 04.17
  Ecco med hovedsæde i Bredebro har fået en skattesag på halsen. Skat mener, at Ecco skal betale skat i Danmark af indtægter i Indonesien og Thailand.
  Det bekræfter Eccos finansdirektør Steen Borgholm over for DR Nyheder:
  - Vi kan bekræfte, at Ecco har en uenighed med Skat, som p.t. afventer behandling i Landsskatteretten, skriver han.
  - Sagens kerne er, at Skat ønsker at flytte skattebetaling fra Indonesien og Thailand til Danmark. Vi har allerede betalt skatten i de to lande ? vel at mærke til en højere sats end i Danmark. Det har vi det godt med ? vi ønsker at være gode samfundsborgere i de lande, vi arbejder i.
  Skats krav vil medføre, at 91 procent af Eccos skattepligtige indkomst skulle henføres til Danmark. Det ville gøre det umuligt at betale en fair skat i Indonesien og Thailand, siger han en mail og understreger, at beløbet, der er på spil, i forhold til Eccos samlede skattebetaling er ?relativt beskedent?.
  Sagen stammer helt tilbage fra indkomståret 2005 og afventer altså nu at blive behandlet i Landsskatteretten.
   - Se hele historien på DRs hjemmeside her
  